**Négyes Község Önkormányzata Képviselő-testületének**

**4/2014. (II.04.) önkormányzati rendelete**

**a közösségi együttélés alapvető szabályairól, valamint ezek elmulasztásának**

**jogkövetkezményeiről**

Négyes Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**I.**

**Általános rendelkezések**

**1.§**

(1) E rendeletet Négyes Község közigazgatási területén minden természetes személy, jogi személy, jogi személyiséggel nem rendelkező szervezet által elkövetett, a közösségi együttélés alapvető szabályait sértő magatartásokra kell alkalmazni.

(2) Nem állapítható meg a közösségi együttélés szabályait sértő magatartás megvalósulása, ha a tevékenységgel, mulasztással vagy jogellenes állapot fenntartásával szabálysértés vagy bűncselekmény valósul meg, vagy a tevékenység, mulasztás vagy jogellenes állapot fenntartása esetére más jogszabály közigazgatási bírság alkalmazását rendeli el.

(3) A közösségi együttélés alapvető szabályait sértő magatartás miatt a közigazgatási hatósági eljárás bejelentés vagy a hatóság részéről eljáró személy észlelése alapján hivatalból indul. A közigazgatási hatósági eljárás

1. valamely cselekménnyel megvalósuló, a közösségi együttélés alapvető szabályait sértő

magatartás esetén a cselekmény elkövetésétől,

1. mulasztásban megnyilvánuló közösségi együttélés alapvető szabályait sértő magatartás

esetén a jogszerű teljesítésre nyitva álló határidő lejártától,

1. jogellenes állapot fenntartásában megnyilvánuló közösségi együttélés alapvető szabályait sértő magatartás esetén a jogellenes állapot észlelésétől számított 3 hónapon belül indítható meg.

(4) Az eljárás lefolytatására a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) rendelkezéseit kell alkalmazni az e rendeletben meghatározott eltérésekkel.

(5) A közösségi együttélés alapvető szabályait sértő magatartás elkövetőjével szemben százezer forintig terjedő közigazgatási bírság kiszabásának van helye.

(6) A közigazgatási bírság kiszabásával kapcsolatos hatáskör gyakorlását Négyes Község Önkormányzat Képviselő-testülete a Mezőkövesdi Közös Önkormányzati Hivatal Jegyzőjére (a továbbiakban: Jegyző) ruházza át.

(7) A Jegyző döntésével szemben -a Ket. 107.§-ára figyelemmel -a Képviselő-testülethez lehet fellebbezéssel élni.

**2.§**

(1) A kiszabásra kerülő pénzbírság mértékének megállapításánál figyelembe kell venni

a) a közösségi együttélés alapvető szabályait sértő magatartás súlyát és a felróhatóság mértékét,

b) az érintett vagyoni helyzetét és jövedelmi viszonyait, amennyiben azokat az erre vonatkozó tájékoztatásra igazolja.

(2) A közösségi együttélés alapvető szabályait sértő magatartás elkövetése miatt kiszabott közigazgatási bírságot 30 napon belül átutalási postautalványon vagy banki utalással Négyes Község Önkormányzatának 11734107-15545105 számú költségvetési elszámolási számlájára kell befizetni.

**II.**

**A közösségi együttélés alapvető szabályait sértő magatartás**

**3.§**

**(1) A közterületek rendjével összefüggően a közösségi együttélés alapvető szabályait sértő magatartást követ el, aki:**

1. zöldfelületet a rendeltetésétől eltérő célra engedély, illetve a külön önkormányzati rendelet szerinti bérleti szerződés nélkül vesz igénybe;
2. a közhasználatú zöldfelületen a kerti építményeket, berendezéseket rendeltetésellenesen használja, vagy tönkre teszi;
3. a közhasználatú zöldterületek útjain, terein a forgalmat akadályozza;
4. a közhasználatú zöldterületeken a virágokat, dísznövényt leszedi, károsítja, a fák, bokrok ágait, gallyait tördeli, csonkítja, a fákra hirdetést, transzparenst függeszt ki;
5. a közhasználatú zöldterületeken a fákat engedély nélküli kivágja, metszi, visszavágja, kivéve a lakosság által ültetett gyümölcsfák metszését, ifjítását, gallyazását;
6. a díszburkolatú járdákon, sétányokon sóval végzi a síkosság mentesítést;
7. a játszótéri eszközöket rongálja, nem rendeltetésszerűen használja;
8. zöldterületre, díszburkolatra járművel ráhajt, a zöldterületen közlekedik, parkol, kivéve a rendőrség, mentők, tűzoltók, valamint a köztisztasági szolgáltatást ellátók e funkciót betöltő gépjárművei;
9. emlékművön, utcabútorzaton, egyéb berendezési tárgyon, valamint a lejárati lépcsőn gördeszkázik, görkorcsolyázik, kerékpározik;
10. közterületen szeszes italt fogyaszt, kivéve:

ja) az engedélyezett alkalmi rendezvényt,

jb) a vendéglátó-ipari előkertet,

jc) kulturális-, bor-, gasztronómiai-, egyházi- és sportrendezvényt, cégbemutatót, társadalmi rendezvényt,

jd) minden év december 31. napján 18.00 órától a következő év január 1. napján 6.00 óráig terjedő időszakot.

**(2) A közterületek használatával összefüggően a közösségi együttélés alapvető szabályait sértő magatartást követ el, aki**

1. közterület-használati engedély nélkül

aa) közterületen épületet, építményt, árusító pavilont, hirdető berendezést helyez el,

ab) építőanyagot, tüzelőanyagot, építési munkával kapcsolatos eszközt 24 órát meghaladóan közterületen tart,

ac) kereskedelmi és egyéb szolgáltató, cirkusz és mutatványos tevékenységet végez, árusító eszközt, berendezést használ,

ad) közterületen létesít vendéglátó-ipari teraszt, előkertet,

ae) közterületet szállítás vagy árurakodás céljára 24 órát meghaladóan használ,

af) kiállítás, vásár, fesztivál, alkalmi, szórakoztató, sport, kulturális és közművelődési rendezvények céljára, művészeti, mutatványos, képzőművészeti tevékenység végzésére, tűzijáték rendezéséhez közterületet vesz igénybe,

ag) üzemképtelen, hatósági jelzés nélküli járművét közterületen tárolja,

ah) a közút és tartozékainak építésével, javításával, fenntartásával kapcsolatosan közterület

foglal,

ai) a közművek vezetékeinek javítása esetén 72 órát meghaladóan veszi igénybe;

1. a közterületet engedélytől eltérően használja;
2. az általa használt közterületet nem tartja rendben, a keletkező hulladékot, szennyező anyagot naponta nem szállítja el;
3. a közterület-használati engedélyes az engedély lejárta után az általa használt közterületet nem az eredetivel megegyező állapotban adja vissza;
4. a közterület-használati engedélyt a közterület használatakor nem tartja magánál és ezzel az ellenőrzést akadályozza;
5. közterületen bármilyen bódító szert használ (szipózik);
6. közút és közterület bontását végzi anélkül, hogy rendelkezne Négyes Község Önkormányzatának tulajdonosi, valamint az illetékes közútkezelő hozzájárulásával;
7. olyan tevékenységet végez, vagy olyan készüléket, berendezést üzemeltet, amely kellemetlen, zavaró hatású;
8. a közterület rendeltetésének megfelelő használata során –a környezetére nézve –annak állagát sérti, tevékenységével annak forgalmát veszélyezteti;
9. a közterület eltérő használata miatt megbontott közterület helyreállításáról nem gondoskodik;
10. vállalkozás céljára használt 3500 kg legnagyobb össztömeget meghaladó járművét közúton vagy más közterületen engedély nélkül tárolja;
11. tulajdonosi és közútkezelői hozzájárulás nélkül használja a közterületet az alábbi célokból:

la) belterületen:

1. a közút területén nyomvonal jellegű építmény elhelyezéséhez,

2. közút mellett ipari, kereskedelmi, vendéglátó ipari, továbbá egyéb, szolgáltatási célú építmény építése, bővítése, rendeltetésének megváltoztatása esetén,

3. útcsatlakozás létesítésekor,

4. kapubejáró kivitelezése során,

5. telephelyre utaló reklámtábla és KRESZ tábla elhelyezése esetén,

6. közterület területén kívüli területről csapadékvíz bevezetése a közút vízelvezető létesítményébe;

lb) külterületen:

1. a közút tengelyétől számított 50 m-en belül építmény elhelyezéséhez,

2. a közút területének határvonalától számított 10 m-en belül fa ültetéséhez vagy kivágásához;

1. a közterület helyreállításánál az útkezelői nyilatkozatban előírtakat nem tartja be;

**(3) A házszámtáblák elhelyezésével összefüggően a közösségi együttélés alapvető szabályait sértő**

**magatartást követ el, aki:**

az utcanév-táblákat vagy házszámokat megrongálja, eltakarja, illetve engedély nélkül

eltávolítja;

**(4) A növények telepítésével összefüggően a közösségi együttélés alapvető szabályait sértő magatartást követ el, aki:**

1. belterületen, valamint a külterületnek a mezőgazdasági kerten belül eső részén nem tartja be az alábbi, legkisebb telepítési (ültetési) távolságot az ingatlan határától:

aa) 1 métert meghaladó, de 3 méternél magasabbra nem növő gyümölcs-és egyéb cserje (bokor), fa esetében legalább 2 méter,

ab) 3 méternél magasabbra növő gyümölcs-és egyéb cserje (bokor), valamint oszlopos fenyőfélék esetében legalább 3 méter,

ac) 3 méternél magasabbra növő gyümölcs-és egyéb fa esetében legalább 5 méter,

ad) nyírt sövény, valamint 1 métert meg nem haladó magasságúra növő cserje (bokor) és fenyőféle esetén legalább 0,5 méter;

1. külterületnek a mezőgazdasági kerteken kívül eső részén -amennyiben a szomszédos földterület szőlő, gyümölcsös vagy mezőgazdasági kert -szőlőt, gyümölcsfát az a) pontban meghatározott telepítési (ültetési) távolságok be nem tartásával, egyéb cserjét (bokrot) és fát az alábbi telepítési (ültetési) távolságok be nem tartásával ültet:

ba) 1 méternél magasabbra nem növő bokor (nyírt sövény) esetén legalább 0,8 méter

bb) 2 méternél magasabbra nem növő bokor (nyírt sövény) esetén legalább 1,2 méter,

bc) 2 méternél magasabbra növő bokor (nyírt sövény) esetén legalább 2 méter,

bd) fa esetében 8 méter;

1. kúszó-kapaszkodó cserjét nem saját tulajdonú, tömör kerítésre futtatja fel;
2. amennyiben a szomszédos ingatlanon az épület oldalhatárra épült, a kerítés mellé telepített növények vágását nem végzi el oly módon, hogy azok a kerítéshez és az épülethez ne érjenek hozzá, a tető fölé lombkoronájuk ne nyúljon be;
3. árasztással locsolja a szomszédos épület magasságában lévő olyan növényeket, melyek a telekhatártól számított 2 méteren belül vannak;
4. az ingatlanról a szomszédos telekre átnyúló ágak, gallyak levágásáról nem gondoskodik.

**(5) Az Önkormányzat jelképeinek használatával összefüggően a közösségi együttélés alapvető szabályait sértő magatartást követ el, aki:**

1. a község címerét vagy a község zászlaját a vonatkozó helyi önkormányzati rendeletben

meghatározottól eltérően engedély nélkül ábrázolja, állítja elő, vagy hozza forgalomba;

1. a község logóját kereskedelmi terméken, érmén, emléktárgyon a polgármester engedélye

nélkül, vagy az engedélytől eltérő módon használja fel.

**(6) Köztisztasággal és települési szilárd hulladékkal összefüggően a közösségi együttélés alapvető szabályait sértő magatartást követ el, aki:**

1. a helyi közszolgáltatással ellátott területen a kötelező közszolgáltatást nem veszi igénybe;
2. a közterületre kihelyezett, valamint az ingatlanok közös használatú területeire elhelyezett hulladékgyűjtőket –ide tartoznak az utcai szemétgyűjtő edények, szelektív hulladékgyűjtő szigetek –, rendeltetéstől eltérően használja, felhatalmazás nélkül elmozdítja, azokból kommunális hulladékot kivesz, és azt szétszórja;
3. az ingatlan tulajdonosa vagy használójaként az egyéb szilárd hulladékot annak elszállításáig környezetszennyező és faluképet rontó módon tárolja;
4. hulladékot elhagy, felhalmoz, ellenőrizetlen körülmények között helyez el, kezel;
5. a helyi közutak szélétől 1,5 méteren belüli közlekedésbiztonságot akadályozó vagy veszélyeztető anyagot helyez el;
6. a hulladékot más ingatlana előtti közterületre vagy más ingatlanára, vagy a kihelyezésre

megállapított idő előtt, vagy ömlesztve, gyűjtőedény nélkül, vagy a jogosult hozzájárulása

hiányában más gyűjtőedényébe helyez el;

1. állati eredetű maradványokat vagy elhullott állat tetemét az állat egészségügyi szabályok megsértésével helyez el;
2. háztartási és vállalkozói tevékenység során keletkezett hulladékot a közterületi hulladékgyűjtőben helyezi el;
3. az üzemeltető, aki az árusításból keletkező hulladék előírt edényzetben történő gyűjtéséről, valamint a szolgáltató útján annak megfelelő elszállításáról nem gondoskodik;
4. az üzemeltető, aki a szórakozóhelyek, vendéglátó ipari, kereskedelmi és szolgáltató egységek, valamint az utcai és más elárusító helyek előtti járdaszakaszt, továbbá az egység közvetlen környezetét reggel 8.00 óráig nem tisztítja meg, vagy folyamatosan nem takarítja;
5. az ingatlanról a gyalogjárda és az úttest fölé nyúló ágak, bokrok megfelelő nyeséséről

nem megfelelően gondoskodik;

1. hulladékgyűjtő edényzetének tárolóhelyét és annak 2 méteres környezetét nem tartja

tisztán;

1. beépítetlen ingatlan tisztán tartásáról, gyommentesítéséről nem gondoskodik;
2. kerti hulladékot, vagy a növénytermesztéssel összefüggésben keletkezett egyéb hulladékot (zöld hulladék) nem a vonatkozó helyi önkormányzati rendeletben megengedett módon helyezi el;
3. az ingatlana előtti járdaszakasz, járda hiányában egy méter széles területsáv, valamint

ha a járda mellett zöld sáv is van, az úttestig terjedő teljes terület –kivéve a rendszeres parkfenntartásba bevont területeket –gondozásáról, tisztán tartásáról, szemét és gyommentesítéséről, (különös tekintettel a pollen allergiát okozó növényekről) nem gondoskodik, e területen a hó eltakarítására, síkosság elleni védekezésre vonatkozó kötelességét elmulasztja;

1. az ingatlana előtti járdaszakasz melletti nyílt árok és ennek műtárgyai tisztán tartásáról,

üzemszerű használatáról nem gondoskodik, a tulajdonában vagy használatában lévő

ingatlanról közterületre kihajló növények gallyazását nem végzi el;

1. az ingatlana előtt az ónos esőtől, jégtől vagy hótól síkossá vált járdaszakasz folyamatos

síkosság-mentesítéséről nem gondoskodik, és nem akadályozza meg, hogy a tulajdonában

vagy használatában lévő ingatlanról a közútra föld, iszap, kő vagy más anyag ne kerülhessen ki;

1. az az ingatlan tulajdonos, aki az ingatlana előtti árkot engedély nélkül betemeti, közkifolyókról autót mos;
2. környezetszennyeződést, eldugulást, rongálást okozó anyagot közcsatorna vízelnyelő

aknájába önt vagy bevezet;

1. az a tulajdonos, aki a lomtalanításra meghirdetett időpontban a hulladékot úgy helyezi

el, hogy az a jármű és gyalogos forgalmat zavarja, a zöldterületeket és a növényzetet

károsítja, továbbá baleset-, vagy károkozás veszélyének előidézésével jár;

1. a szórakozóhelyek, vendéglátó-ipari egységek, kereskedelmi üzlethelyiségek, és más árusítóhelyek üzemeltetője, aki nem gondoskodik az üzlet előtti járdaszakasz tisztán tartásáról, a hó-és síkosság-mentesítéséről, a zárás előtt a szemét összetakarításáról.

**(7) Állattartással összefüggően a közösségi együttélés alapvető szabályait sértő magatartást követ el, aki:**

1. az állatait a lakosság nyugalmának megzavarásával, valamint az állat egészségügyi, állatvédelmi, közegészségügyi, építésügyi és környezetvédelmi jogszabályok megszegésével tartja;
2. állatot közterületen legeltet;
3. az állatok elhelyezésére szolgáló és a tartásukkal kapcsolatos épületek és építmények létesítésével összefüggő előírásokat nem tartja be;
4. az állat tartására szolgáló létesítmény tisztaságát nem biztosítja, azt nem takarítja, fertőtleníti, a káros rovarok és rágcsálók irtásáról rendszeresen nem gondoskodik és az állattartás során a közegészségügyi, állat egészségügyi és környezetvédelmi, természetvédelmi ide vonatkozó jogszabály rendelkezéseit nem tartja be;
5. az általa tovább tartani nem kívánt állatát elhagyja, annak további elhelyezéséről nem gondoskodik;
6. úgy tart állatot, hogy veszélyezteti az állat, vagy ember életét, testi épségét, egészségét.

**(8) Hirdetmények, hirdető-berendezések elhelyezésével összefüggően a közösségi együttélés alapvető szabályait sértő magatartást követ el, aki:**

1. közterületi használati engedély nélkül közterületen reklámberendezést, hirdetést, reklámot helyez el;
2. hirdető-berendezés építése, elhelyezése, átalakítása és bővítése során –ideiglenesen elhelyezhető megállító tábla, valamint a közterület fölé kihelyezett transzparens kivételével

– nem a vonatkozó hatályos építésügyi jogszabályok előírásai alapján jár el;

1. a hirdető-és reklámberendezések megfelelő állapotáról, rendezettségéről és tisztán tartásáról a közterület-használati hozzájárulás jogosultjaként vagy annak hiányában annak üzemeltetőjeként nem gondoskodik;
2. hirdető-berendezést helyez el;

da) közterületi út, járda, gyalogút burkolatára festett kivitelben, játszótéri berendezéseken,

db) épületek falain, kerítésein és kapuin,

dc) közterületeken álló fákon, padokon, oszlopokon, közlekedési táblán és egyéb

utcabútoron,

dd) köztéri szobrokon, emlékművön

df) temetőben, annak kerítésén,

dg) az Önkormányzati Hivatal külső homlokzatán, kerítésén;

1. a választási plakátot élő fára, növényzetre, közterületi szobrokra, valamint a helyi önkormány-

zati rendeletben foglaltak megsértésével helyez ki;

1. hirdetményt terjeszt

fa) a köztisztasági előírások megsértésével,

fb) hirdetmény rögzítését nem vízoldékony, vagy más környezetbarát ragasztóval végzi,

1. hirdető-berendezés elhelyezésével akadályozza

ga) a közút más részeinek,

gb) a szomszédos ingatlanok rendeltetésszerű használatát, vagy

gc) a közterület és az ingatlanok fenntartási munkálatait;

h) a felszólítást követő 8 napon belül hirdető-berendezését saját költségén nem távolítja el;

**(9) Kereskedelemmel és szolgáltatással összefüggően a közösségi együttélés alapvető szabályait sértő magatartást követ el, aki**

1. közterületen jogosulatlanul árul, árusít;
2. az általa üzemeltetett kereskedelmi és vendéglátó egység bejelentett nyitvatartási idejét nem tartja be.

**(10) Környezetvédelemmel összefüggően a közösségi együttélés alapvető szabályait sértő magatartást követ el, aki:**

1. csapadékcsatornába, patakba, vízfolyásba szennyvizet vezet, kibocsát (még tisztítás után is);
2. felszíni vízfolyásokba szennyvizet, szennyező anyagot juttat;
3. vízfolyást, patakmedret, nyílt csapadékvíz elvezető árkot beszennyez, ezekbe, valamint

ezek partjaira hulladékot, törmeléket lerak;

1. kommunális szennyvizet közmű csatornába engedély nélkül bevezet;
2. közmű csatorna hiányában kommunális szennyvíz elhelyezésére egyedi közműpótló berendezést (vízzáróan kialakított szennyvízgyűjtő medencét) nem alakít ki, a szennyvíztisztító rendszeres karbantartásáról és szükség szerinti ürítéséről nem gondoskodik;
3. a gyűjtött, szippantott kommunális szennyvizet és szennyvíziszapot nem az engedélyezett szennyvíztisztító telepen helyezi el;
4. nyílt és zárt téren, továbbá bármilyen berendezésben veszélyesnek minősülő hulladékot, vagy égetése során veszélyessé minősülő anyagot éget (műanyagok, gumi, fáradt olaj, vegyszeres és festékes göngyöleg, gyógyszermaradványok, szárazelem);
5. a mezőgazdasági termelés során keletkező növényi hulladék, kerti hulladék égetését ingatlanán nem az ezt a tevékenységet szabályozó önkormányzati rendeletben meghatározott időszakban végzi;
6. tűzgyújtási tilalom alatt hulladékot éget és tüzet gyújt;
7. a szabadban tüzet gyújt, vagy tüzelőberendezést használ oly módon, hogy az a környezetére tűz-vagy robbanásveszélyt jelent.

**III.**

**Záró rendelkezések**

**4.§**

Ez a rendelet 2014. március 01-én lép hatályba.

Farkas Andrásné dr. Jakab Orsolya

polgármester jegyző

A rendelet kihirdetésének dátuma:

**INDOKOLÁS**

**Általános indokolás**

Magyarország Alaptörvénye 32. cikke (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében törvény keretei között rendeletet alkosson.

Az Mötv. 8. § (1) bekezdése b) pontja alapján a helyi közösség tagjai a helyi önkormányzat alanyaként kötelesek betartani és betartatni a közösségi együttélés alapvető szabályait.

Az Mötv. 8. § (2) bekezdése, valamint a 143. § (4) bekezdése d) pontja –amely 2013. január 1-től lépett hatályba -felhatalmazza a helyi önkormányzat képviselő-testületét, hogy rendeletben határozza meg a közösségi együttélés alapvető szabályait, valamint ezek elmulasztásának jogkövetkezményeit.

A közösségi együttélés szabályait tartalmazó rendelet megalkotásával a lakosság nyugalmát zavaró magatartások szankcionálhatók lesznek, amely elősegíti a jogkövető magatartás érvényesülését.

A rendelet-tervezet a lakosság által elvárt, korábban is érvényesülő, az együttélést elősegítő szabályokat és azok megsértése esetén alkalmazandó jogkövetkezményeket határozza meg.

**Részletes indokolás**

**1.§-hoz**

Általános rendelkezéseket tartalmaz, részletesen meghatározza az eljárási szabályokat.

**2.§-hoz**

A helyszíni bírságolás szabályait állapítja meg, figyelemmel arra, hogy a magasabb szintű jogszabály rendelkezései ne kerüljenek megismétlésre. A közigazgatási bírság megfizetésének módját határozza meg.

**3.§-hoz**

Részletesen, külön tárgykörönként állapítja meg azokat a magatartásokat, amelyek ellentétesek a közösségi együttélés alapvető szabályaival.

**4.§-hoz**

A rendelet hatálybalépéséről rendelkezik.